एएनएम और वार्डबॉय के भरोसे चल रहा अस्पताल, मरीजों को करना पड़ रहे रैफर
स्वास्थ्य केंद्र पर स्थायी डॉक्टर नहीं
भास्कर संवाददाता | मांडू
मांडू में अस्पताल स्थायी डॉक्टर नहीं होने से वार्डबॉय और एएनएम के भरोसे चल रहा है। इसके चलते मरीज को नालछा या धार रैफर किया जा है। सोमवार को भी तारापुर घाटी में साइकिल सवार मीतेश राठौर (30) गिरने से घायल हो गया था। जिसे स्थानीय लोगों ने डॉयल 100 से अस्पताल पहुंचाया।
लेकिन अस्पताल में डॉक्टर के नहीं होने से उसे प्राथमिक उपचार के लिए नालछा अस्पताल भेजा गया और फिर वहां से जिला अस्पताल रैफर कर दिया गया। सोमवार दोपहर में मीतेश गिरने से घायलावस्था में रोड पर पड़ा था। जिसे मांडू घूमकर महेश्वर जा रहे विदेशी पर्यटकों ने देखा और स्थानीय लोगों को जानकारी दी। जिन्होंने डायल 100 पर सूचना देकर उसे मांडू अस्पताल पहुंचाया। घायल के सिर व हाथ-पैर में गंभीर चोट आई थीं। लेकिन उसे नालछा में प्राथमिक उपचार के बाद जिला अस्पताल रैफर कर दिया। जहां उसका उपचार चल रहा है।
पिछले दिनों भी उपचार नहीं मिलने से चली गई थी बच्चे की जान: स्थायी डॉक्टर नहीं होने से मांडू अस्पताल बी-फार्मेसी एस ठाकुर और एएनएम अनिता के अलावा वार्ड बॉय के भरोसे चल रहा है। ऐसे में गंभीर मरीजों को भी समय पर उपचार नहीं मिल पाता। पिछले दिनों भी डॉक्टर के नहीं होने से एक बच्चे को उपचार नहीं मिलने से उसकी मौत हो चुकी है।
hin_Deva hin_Deva bho_Deva hin_Deva hin_Deva hin_Deva